આજરોજ પ્લાસ્ટીક મુક્ત છોટા ઉદેપુર, સ્વચ્છ અને સ્વસ્થ છોટા ઉદેપુર ના સઁકલ્પ સાથે જન જાગૃતિ રેલી નીકળી હતી જે નગરના મુખય માર્ગો પર ફરી હતી. સનરાઈઝ સ્કૂલ, માહેશ્વરી મહિલા મંડળ તેમજ સન સાઈન ફ્લોરલ વૉમેન્સ કલબ દ્વારા આયોજિત રેલીમાં શાળાના ભૂલકાંઓએ 8000 જેટલી પેપર બેગ નગરજનો તેમજ વેપારીઓને આપી પ્લાસ્ટીક બેગથી થતા નુકશાનની સમજ આપી હતી. આ જનજાગૃતિ રેલીને ડીવાયએસપી મેઘા તેવારે લિલી ઝંડી બતાવી પ્રસ્થાન કરાવ્યું હતું. રેલીમાં શાળા ના ભૂલકાઓ સાથે માહેશ્વરી મહિલા મંડળ તેમજ સનસાઈન વુમન્સ કલબ ની બહેનો સાથે નગરપાલિકાના સભ્યો તેમજ નગરના આગેવાનો મોટી સંખ્યામાં જોડાયા હતા.